आखरी पन्नें मेरी ज़िंदगी की अंतिम किताब,अंतिम रचना,आखरी पैगाम कुछ भी हो सकता है I हो सकता है यह केवल एक ही पन्नें में ख़त्म हो जाए य सैंकड़ों हजारों और पन्ने इसमें और जुड़ जाएँ I क्योंकि कल किसनें देखा है ? खुदा ने मेरे लिए भी कोई न कोई दिन तो ऐसा निश्चित ज़रूर किया ही होगा जिसका कल कभी न आएगा I मैं एक लेखक हूँ जिसे हर रोज़ कुछ न कुछ नया लिखने की चाह रहती है, इक प्यास रहती है I और मैं कुछ न कुछ लिखता ही रहता हूँ मैं जानता हूँ कि मैं अपनीं इस आखरी किताब आखरी रचना का आखरी पन्ना कभी पूरा नहीं कर पाऊंगा...I इसमें जितने भी पन्नें और जुड़ जाएँ यह फिर भी अधूरी ही रहेगी ......और यह आखरी पन्ना आजतक कभी कोई भी लेखक पूरा नहीं कर पाया होगा चाहे वोह मुंशी प्रेम चंद हों, शैक्सपियर हो,मिल्टन हो या कोई और.... और न ही कोई लेखक इसे पूरा कर पायेगा I चाहे वोह मेरे पिता श्री जयदेव "विद्रोही" हों या मैं खुद आखरी पन्ना सबका ही अधूरा रह गया, और अधूरा ही रह जाएगा.......हकीकत में किसी भी लेखक के एक नहीं वल्कि दो पन्नें अधूरे रह जाते हैं एक तो जो वह लिख ही नहीं पाता और दूसरा जो वह जानबूझकर ही नहीं लिख पाता I क्योंकि जिन्दगीं में हर इंसान से कोई न कोई गल्ती,शरारत, घटना,दुर्घटना ऐसी हो जाती है की लाख चाहकर भी वह उसे दुनियां के सामनें नहीं ला पाता और दुनियांवालों से छुपाता है I अब कोई लेखक , इन्सान यह हकीकत मानें या न मानें सच्चाई यही है I